
[](mailto:domzastaralicazenica@telekabel.ba)JU „Dom za stara lica Zenica“ Zenica

Ulica: Crkvice 48 a

Tel: 032/226-514; 226-515 ; 226-517; 226-976

ID broj: 4218633780005

Račun br.: 1340100000288404 ASA Banka Sarajevo

e-mail: domzastaralicazenica1@gmail.com

Na osnovu Uredbe o postupku prijema u radni odnos u javnom sektoru u Zeničko-dobojskom kantonu (“Službene novine ZE-DO kantona”, broj: 8/19, 6/20 i 19/20), u skladu sa Saglasnosti Gradonačelnika Grada Zenica za raspisivanje javnog konkursa, broj:02-45-716/23 od 13.01.2023. godine, direktor JU “Dom za stara lica Zenica”Zenica raspisuje:

**JAVNI KONKURS**

za prijem radnika u radni odnos na određeno vrijeme u JU “Dom za stara lica Zenica” Zenica

**I**

JU “Dom za stara lica Zenica” Zenica raspisuje javni konkurs za prijem radnika u radni odnos na određeno vrijeme do povratka radnice sa porodiljskog odsustva na sljedeće radno mjesto:

3. Kuhar/kuharica............................................................................................1 izvršilac

**II**

OPIS POSLOVA

**1 KUHAR/KUHARICA:**

* Obavlja poslove vezane za pripemu hrane prema utvrđenom jelovniku i u okviru utvrđenih standarda i normative,
* U pripremi obroka striktno se pridržava utvrđenog jelovnika, poštujući utvrđene standarde i normative,
* Odgovara za kvalitet, kvantitet i ispravnost hrane, namirnica i obroka koje sprema,
* Na osnovu pismenog izvještaja o brojnom stanju korisnika, u saradnji sa glavnom kuharicom, utvrđuje svakodnevno broj obroka (redovne i dijetalne) koje dnevno u smjeni priprema za korisnike,
* Obavlja poslove podjele hrane korisnicima u trpezariji, paviljonima i sobama,
* Obavlja poslove pranja, dezinfekcije i spremanja posuđa nakon podjele obroka,
* Stara se o ukupnoj higijeni i čistoći kuhinjskog prostora, inventara i ostalih pomoćnih sredstava za rad kuhinje,
* Odgovni su za dosljedno provođenje mjera sanitarno–higijenske i protiv-epidemijske zaštite koje se odnose na rad u kuhinji (sanitarni pregledi, higijenu, korištenje odgovarajuće zaštitne opreme, propisano čuvanje i skladištenje hrane),
* Propisano radi i druge poslove po nalogu rukovodioca.

Osnovna plata utvrđena je tako da se najniža neto satnica pomnoži sa koeficijentom 1,5.

**III**

Prijavljivanje na javni konkurs vrši se pisanom prijavom koja mora biti potpisana od strane kandidata.

Kandidati koji se prijavljuju na konkurs treba da ispunjavaju opšte i posebne uslove i to:

1. **Opšti uslovi**

* da je državljanin BiH i da ima prebivalište u BiH;
* da je stariji od 18 godina;
* da je zdravstveno sposoban za obavljanje poslova radnog mjesta na koje se prijavljuje (dostavit će onaj kandidat koji bude izabran u roku od 15 dana od dana obavještenja o prijemu u radni odnos).

1. **Posebni uslovi**

* III stepen stručne spreme –zanimanje KV kuhar,
* Jedna godina radnog iskustva u struci,

**IV**

Uz prijavu na konkurs, kandidati su dužni dostaviti:

* potpisanu prijavu na konkurs sa kraćom biografijom,
* rodni list,
* uvjerenje o državljanstvu,
* potvrdu o prebivalištu CIPS,
* diploma o stečenoj stručnoj spremi navedenoj u posebnim uslovima za radno mjesto kao dokaz o stečenom zvanju i stručnoj spremi,
* uvjerenje/potvrdu o radnom iskustvu,

**V**

Uz prijavu na javni konkurs, kandidati su dužni dostaviti dokumente o ispunjavanju općih i posebnih uslova, original ili ovjerene fotokopije koje nisu starije od 6 (šest) mjeseci (osim rodnog lista).

Sa kandidatima koji budu ispunjavali formalno-pravne uslove (što dokazuju priloženom dokumentacijom), Komisija za izbor kandidata za prijem u radni odnos obavit će usmeni intervju.

Usmeni intervju se obavlja na način da svaki član komisije postavlja po dva pitanja svakom kandidatu, koja će biti ista za sve kandidate. Kandidati će se ocjenjivati ocjenom od 1 do 5, a rezultat će biti zbir bodova koji su dali svi članovi Komisije, podijeljen sa brojem članova komisije.

Komisija će kandidate o terminu održavanja usmenog intervjua pismeno obavijestiti na adresu kandidata, kao i na e-mail adresu ukoliko je ista navedena u prijavi, najmanje pet dana prije održavanja intervjua.

Za sve dodatne informacije možete se obratiti na telefon broj 032/226-517.

**VI**

Kandidati koji nisu izabrani na radno mjesto za koje je provedena procedura prijema, bit će pismeno obavješteni, najkasnije u roku od pet dana od dana donošenja odluke o prijemu u radni odnos izabranog kandidata.

**VII**

Javni konkurs će biti objavljen u dnevnom listu “Oslobođenje” i na web stranici Grada Zenica

Javni konkurs ostaje otvoren 8 (osam) dana od dana objavljivanja.

Prijave sa potrebnom dokumentacijom, dostaviti u zatvorenoj koverti, preporučenom poštom na adresu:

**JU “Dom za stara lica Zenica” Zenica,**

**Ulica Crkvice 48a, 72000 Zenica,**

**Sa naznakom “NE OTVARAJ - PRIJAVA NA JAVNI KONKURS”**

Neuredne, nepotpune i neblagovremene prijave neće se uzeti u razmatranje.

Ustanova nije obavezna vraćati dokumentaciju dostavljenu uz prijavu.

Kandidati koji ne budu izabrani mogu preuzeti svoju dokumentaciju, uz predočenje lične karte.